Public procurement notice: Voluntary Ex Ante Transparency Notice
Published: 2023-02-01
Buyer: Forsvarsministeriet Materiel- og Indkøbsstyrelsen
Country: DK
Contract type: Services
Procedure: Negotiated without a prior call for competition
CPV classification: 72000000 | 72100000 | 72200000 | 72210000: Software programming services | 72211000: Systems and user software programming services
Estimated value: 14000000 DKK

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Indgåelse af kontrakt vedrørende support, vedligeholdelse og tilknyttede ydelser i form af mindre videreudviklingsopgaver og uddannelse i relation til FMI's it-system (WING) til brug for allokering af Forsvarets flyveressourcer.
FMI indgik i 2014 en kontrakt med Combitech AB vedrørende anskaffelse af et ressourceallokeringssystem (herefter "WING") til allokering af Forsvarets flyveressourcer. Systemet er installeret på Forsvarets interne netværk (FIIN). Combitech AB har enerettigheder til WING.
WING er et ressourceallokeringssystem, som bruges af piloter og af andet personel til at registrere og monitorere piloternes og besætningsmedlemmers flyvetid, øvelsesaktivitet mv. og virksomhed, der er beslægtet hermed, før og efter flyvetid, så Forsvaret altid har et nøjagtigt billede af de til enhver tid tilgængelige flyveressourcer. Dertil er der tale om et system, der bl.a. anvendes som militært afvisningsberedskab.
FMI har nu behov for at indgå en kontrakt vedrørende support, vedligeholdelse og tilknyttede ydelser i form af mindre videreudviklingsopgaver og uddannelse i relation til WING til brug for allokering af Forsvarets flyveressourcer. Som følge heraf påtænker FMI at indgå en kontrakt med en varighed på maksimalt syv år med Combitech AB, dog således, at FMI har en løbende opsigelsesadgang med 6 måneders varsel (fra 12 måneder efter indgået kontrakt). Der henvises i øvrigt til pkt. IV.1.1.
FMI indgik i 2014 en kontrakt med Combitech AB vedr. anskaffelse af licenser til et ressourceallokeringssystem ("WING"), jf. pkt., II.2.4), til allokering af Forsvarets flyveressourcer efter et gennemført begrænset udbud efter forsvars- og sikkerhedsdirektivet (”FSD"), jf. udbudbudsbekendtgørelse nr. 2014/S 043-071446. FMI ønsker nu at indgå en kontrakt med Combitech AB vedr. support, vedligeholdelse, mindre videreudviklingsopgaver og uddannelse i relation til WING.
WING tjener en central og operativ funktion for bl.a. Forsvarets kampfly, helikoptere og Flyveskolen. WING er tilrettelagt, så det understøtter de i medfør af luftfartslovens afsnit II om militær og ikke-erhvervsmæssig statsluftfart fastsatte regler, der gælder for organisering af militære flyvninger, herunder status og kvalifikationer for Forsvarets fly, piloter og besætning. WING er specielt tilpasset militære formål og Forsvarets behov og opfylder kravet om at kunne driftes via Forsvarets interne klassificerede netværk. FMI udbød ikke support, vedligeholdelse, videreudvikling og løbende uddannelse i det oprindelige udbud af ressourceallokeringssystemet, da FMI dengang ikke kunne vurdere et evt. behov for disse ydelser, herunder havde FMI bl.a. ikke et tilstrækkeligt overblik over evt. systemers udbredelse, nærmere funktioner og opsætning mv. samt forventet anvendelse i Forsvaret.
Det følger af FSD artikel 28, stk. 1, litra e, at en ordregivende myndighed kan indgå kontrakter ved anvendelse af udbudsproceduren ”udbud med forhandling uden forudgående offentliggørelse af udbudsbekendtgørelse”, når kontrakten ”af tekniske grunde eller af årsager, der vedrører beskyttelsen af enerettigheder, kun kan overdrages til en bestemt økonomisk aktør”.
Combitech AB besidder alle intellektuelle rettigheder til WING og har ikke afgivet licens til andre aktører til at kunne sælge licenser til WING. Det er alene Combitech AB, som har adgang til kildekoden i WING, hvilket er en forudsætning for at kunne foretage ændringer, herunder fejlrettelser, opgraderinger o.l. FMI har således ikke adgang til kildekoden og har alene brugsrettigheder til WING.
Det er således alene Combitech AB, der er i stand til at udføre kontrakten, idet Combitech AB har enerettighederne til at forestå hhv. support, vedligeholdelse og videreudvikling af WING. Det vil på den baggrund udgøre en ophavsretlig krænkelse af Combitech AB's rettigheder, hvis en anden leverandør skulle levere disse ydelser i relation til WING. Kontrakten vurderes således af tekniske årsager, der vedrører beskyttelsen af enerettigheder, kun at kunne tildeles til Combitech AB. Ift. ydelsen ”uddannelse” bemærkes det, at uddannelse ikke objektivt vurderes at kunne adskilles fra de øvrige ydelser omfattet af kontrakten, idet uddannelse skal tilrettelægges io. med de til kontrakten øvrigt omfattede ydelser, herunder løbende tilpasninger i WING o.l. Dertil er ydelsen af beskeden økonomisk værdi både relativt og absolut set, der isoleret set ligger langt under tærskelværdien.
FMI vurderer derfor, at betingelserne i FSD artikel 28, stk. 1, litra e, for at anvende udbud med forhandling uden forudgående offentliggørelse af en udbudsbekendtgørelse er opfyldt. FMI agter på denne baggrund at indgå kontrakt om ovenstående med Combitech AB. Kontrakten vil have en varighed af maksimalt syv år og med et løbende opsigelsesvarsel, jf. pkt. II.2.4). Kontrakten vil ikke blive indgået før udløbet af 10 kalenderdage regnet fra dagen efter den dag, hvor denne bekendtgørelse er offentliggjort.
Datoen angivet i bekendtgørelsens pkt. V.2.1) er datoen for beslutningen om at tildele kontrakten direkte og ikke datoen for kontraktens indgåelse. Kontrakten vil ikke blive indgået/underskrevet, før udløbet af en periode på 10 dage fra offentliggørelse af denne bekendtgørelse, jf. yderligere pkt. VI.4.3).
Værdien angivet i pkt. II.1.7) og V.2.4) er den estimerede værdi af kontrakten og er således ikke udtryk for kontraktens endelige værdi, ligesom FMI ikke herved har forpligtet sig til at foretage anskaffelser svarende til denne værdi.
FMI følger proceduren i klagenævnslovens § 4 (lovbekendtgørelse nr. 593 af 2. juni 2016 om Klagenævnet for Udbud, tilgængelig på www.retsinformation.dk). Kontrakten vil ikke blive indgået før udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2.
I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.


Winner: Combitech AB
Award value: 14000000